recursal/SuperWikiNEXT-32B huggingface dataset:
**மார்கியைட்டு** *(Markeyite)* என்பது Ca9(UO2)4CO3)13 • 28H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும் யுரேனைல் கார்பனேட்டு கனிமம் என்று வகைப்படுத்தப்படும் இது அமெரிக்காவின் யூட்டா மாநிலத்திலுள்ள மார்கி சுரங்கத்தில் கண்டறியப்பட்டது. கனிமவியலாளர் அந்தோனி ஆர்.காம்ஃப் அமெரிக்காவின் லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகத்தில் இக்கனிமத்தின் கட்டமைப்பைக் கண்டறிந்தார். 

இந்த கனிமத்திற்கான இணையான ஒரு வகை பொருள் அமெரிக்காவின் லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகம் மற்றும் உருசியாவின் அறிவியல் கல்விக்கழகத்திலுள்ள பெர்சுமேன் கனிமவியல் அருங்காட்சியகம் ஆகியவற்றின் தொகுப்புகளில் உள்ளது.

இருப்பிடம்
----------

அமெரிக்காவின் மார்கி சுரங்கம், சிவப்பு பள்ளத்தாக்கு, வெண் பள்ளத்தாக்கு மாவட்டம், சான் யுவான் கோ, யூட்டா போன்றவை இக்கனிமத்தின் இருப்பிடங்களாக கருதப்படுகின்றன.

மேற்கோள்கள்
-----------

1. ↑  "Markeyite".
2. ↑  "Markeyite: Markeyite mineral information and data". *www.mindat.org*. 2017-09-04 அன்று பார்க்கப்பட்டது.
3. ↑  "Markeyite | Carbon Mineral Challenge". *mineralchallenge.net* (ஆங்கிலம்). 2017-09-04 அன்று பார்க்கப்பட்டது.
**ஆரியத் தினெர்சுட்டீன்** *(Harriet Dinerstein)* ஓர் அமெரிக்க வானியலாளர் ஆவார். இவர் 1985 இல் அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருதைப் பெற்றார். இவர் 1989 இல் நியூட்டன் இலேசி பியர்சு பரிசைப் பெற்றார். இவர் தன் அறிவியல் இளவல் பட்டத்தை 1975 இல் யேல் பல்கலைக்கழகத்திலும் 1980 இல் முனைவர் பட்டத்தைச் சாந்தகுரூசில் உள்ள கலிபோர்னியா பல்கலைக்கழகத்திலும் பெற்றார். இப்போது இவர் அவுசுட்டீனில் உள்ள டெக்சாசு பல்கலைக்கழகத்தில் வானியல் பேராசியராக உள்ளார்.

இவர் சிறப்பு ஆய்வு புலமைப் பரப்புகளாக விண்மின்களின் வேதியியல் ஆர்மைகள் (chemical abundances), கோளாக்க ஒண்முகில்கள், மலைப்பகுதிகள், மின்னணுவாக நீரகத்தாலானௌடுக்கணவெளி வளிமங்கள் ஆகியவை அமைகின்றன.

மேற்கோள்கள்
-----------

1. 1 2 3  "Dinerstein". *McDonald Observatory*. 1 June 2016 அன்று பார்க்கப்பட்டது.
2. 1 2 3 4  "UT Astronomy". *Faculty*. 16 January 1997. 1 June 2016 அன்று பார்க்கப்பட்டது.
3. ↑  "Newton Lacy Pierce Prize in Astronomy". *American Astronomical Society*. 27 June 2016. 1 June 2016 அன்று பார்க்கப்பட்டது.
4. ↑  Dalcanton, Julianne (23 August 2010). "D". *Women in Astronomy: A Comprehensive Bibliography (Science Reference Services, Library of Congress)* (பிரெஞ்சு). 1 June 2016 அன்று பார்க்கப்பட்டது.
**எய்யாபியாட்லயாகுட்**, (ஒலிப்புதவி - ஏபிசி நியூசு ) ஐசுலாந்தில் உள்ள சிறு பனியாறுகளுள் ஒன்றாகும்.இதன் பனிக்கவிகை ஒரு எரிமலையை மூடியுள்ளது; இந்த எரிமலையின் உயரம் 1,666 மீ (5,466 அடி) ஆகும்.இந்தப் பனியாறு 100 கி.மீ (39 ச.மைல்) பரப்பளவு கொண்டதாகும். மலையின் தெற்குமுனை முன்பு அட்லாண்டிக் பெருங்கடலை ஒட்டிய கடற்கரையை அடுத்திருந்தது. ஆனால் கடல் 5 கி.மீ வரை உள்வாங்கியதால் முன்பு கடற்கரையிருந்த இடத்தில் பல அழகிய அருவிகளைக் கொண்ட மலைமுகடுகள் காணக்கிடைக்கின்றன. 

27 மார்ச் 2010 ஆண்டின் எரிமலை சீற்றம்
எரிமலையின் மையத்தில் உள்ள பள்ளம் 3-4 கி.மீ விட்டமுள்ளது. இது 920, 1612,மற்றும் 1821-1823 ஆண்டுகளில் வெடித்துள்ளது.  அண்மையில் 2010ஆம் ஆண்டு 20 மார்ச் மற்றும் 14 ஏப்ரல் நாட்களில் புகை கக்கி வருகின்றது. மார்ச் வெடிப்பின்போது ஏறத்தாழ 500 உள்ளூர் மக்கள் வெளியேற்றப்பட்டனர்.  ஏப்ரல் வெடிப்பு இதனைவிட பத்து,இருபது மடங்கு வலுவாக இருந்ததினால் வடக்கு ஐரோப்பாவில் பெருமளவில் வான்வழிப் போக்குவரத்தை பாதித்துள்ளது. இதன் எரிமலை வெடிப்புத்தன்மை எண் (Volcanic Explosivity Index - VEI )நான்கு என கண்டறியப்பட்டுள்ளது.

மேற்கோள்கள்
-----------

1. ↑  ""Last Eyjafjallajökull Eruption Lasted Two Years", Iceland Review". Icelandreview.com. 2011-07-13 அன்று மூலம் பரணிடப்பட்டது. 2010-04-18 அன்று பார்க்கப்பட்டது.
2. ↑  ""Iceland's hottest ticket — volcano tourism", The". Guardian. 2010-04-18 அன்று பார்க்கப்பட்டது.
3. ↑  Associated Press (2010-03-25). ""Volcano erupts in Iceland" *Hundreds of people evacuated from areas near glacier but no immediate reports of damage or injuries*, The". Guardian. 2010-04-18 அன்று பார்க்கப்பட்டது.

வெளியிணைப்புகள்
---------------

ஒளிப்படங்கள்
* நாசாவினால் எடுக்கப்பட்ட 2010 எரிமலைச் சீற்றம்
* 2010 - எரிமலைச் சீற்றம் - ஃப்ரெட் கம்ஃபூசுவினால் எடுக்கப்பட்ட ஒளிப்படங்கள் பரணிடப்பட்டது 2010-04-18 at the வந்தவழி இயந்திரம்
* செய்மதி படங்கள் தொகுப்பு

காணொளிகள்
* 2010 சீற்றத்தின் காணொளி
* எய்யாபியாட்லயாகுட் - கைப்பிடிக் காணொளிக் கருவியிலிருந்து நேரடியாக

புவியியல் கட்டுரைகள்
* ஐசுலாந்து பல்கலைக்கழகம்: எய்யாபியாட்லயாகுட் வரலாறு
**திரிபுரா மொழிகள்** (*languages of Tripura*) அதிக எண்ணிக்கையில் பயன்படுத்தப்படுகின்றன. இந்திய நாட்டில் அதிக மொழிகள் பேசப்படும் மாநி்லமாக திரிபுரா கருதப்படுகிறது..

வடகிழக்கு இந்திய மாநிலமான திரிபுராவில் வங்காள மொழியும், கொக்பரோக் மொழியும் அலுவலக மொழிகளாகப் பயன்படுகின்றன. இவை தவிர பல சிறுபான்மை மொழிகளும் பேசப்படுகின்றன. இந்தியாவின் பிற மாநிலங்கள் போலவே ஆங்கிலம் தொடர்பு மொழியாகவும் வங்காளம் மாநில மொழியாகவும் பயன்படுகிறது. மாநிலம் முழுவதும் வங்காளிகளின் ஆதிக்கம் அதிகமாக உள்ளதால் வங்காள மொழி முதன்மை மொழியாக உள்ளது. கொக்பரோக் மொழி பழங்குடியின மக்கள் பேசும் மொழியாக உள்ளது..

2001 ஆம் ஆண்டின் இந்தியக் கணக்கெடுப்பின்படி திரிபுராவில் பல்வேறு மொழி பேசுபவர்களின் எண்ணிக்கை இங்கு பட்டியலிடப்பட்டுள்ளது.:

| மொழி | எண்ணிக்கை | சதவீதம் |
| --- | --- | --- |
| வங்காளம் | 21,47.994 | 67.14 |
| கொக்பரோக் | 8,14,375 | 25.46 |
| இந்தி | 53,691 | 1.68 |
| மோக் | 28,850 | 0.9 |
| ஒடியா | 23,899 | 0.75 |
| பிஷ்ணுப்பிரியா மணிப்புரி | 21,716 | 0.68 |
| மணிப்புரி | 20,716 | 0.65 |
| ஆலாம் | 17,990 | 0.56 |
| காரோ | 11,312 | 0.35 |

அழியும் நிலையில் உள்ள மொழிகள் உட்பட திரிபுராவில் மொத்தம் 36 மொழிகள் இருப்பதாக தி டைம்ஸ் ஆஃப் இந்தியா ஒரு அறிக்கையில் தெரிவித்துள்ளது. 2012 ஆம் ஆண்டு நிலவரப்படி சைமார் மொழியை நான்கு பேர் மட்டுமே பேசுகின்றனர் என்றும் தெரிவிக்கப்பட்டுள்ளது..

மேற்கோள்கள்
-----------

1. ↑  "Report of the commissioner for linguistic minorities: 47th report (July 2008 to June 2010)" (PDF). சிறுபான்மையினர் நலத்துறை அமைச்சகம் (இந்தியா), Government of India. 2011. pp. 116–121. 13 மே 2012 அன்று மூலம் (PDF) பரணிடப்பட்டது. 13 August 2012 அன்று பார்க்கப்பட்டது.
2. ↑  Milton, Lawrence (17 July 2012). "Saimar's oldest speaker appeals to protect his language". *தி டைம்ஸ் ஆஃப் இந்தியா*. Archived from the original on 11 ஏப்ரல் 2013.. பார்த்த நாள்: 29 March 2013.
**திரிபுராரிபட்லா இராமகிருட்டிண சாத்திரி** அல்லது **தி. இராமகிருட்டிண சாத்திரி** ( தெலுங்கு: త్రిపురారిభట్ల రామకృష్ణ శాస్త్రి ) (10 ஏப்ரல் 1914 - 21 மே 1998) தெலுங்குத் திரைப்படங்களின் ஆரம்ப காலத்தில் பிரபலமான மேடை மற்றும் திரைப்பட நடிகர் ஆவார். இவர் சுமார் 12 படங்களில் நாரதர் வேடத்தில் நடித்து பிரபலமானார்.

ஆந்திரப் பிரதேசத்தின் குண்டூர் மாவட்டத்திலுள்ள தெனாலி வட்டத்தின் பெதரவூரில் திரிபுராரிபட்லா இராகவையா- காமேசுவரம்மா ஆகியோருக்குப் பிறந்தார். தெனாலியின் இராம விலாச சபையில் சேர்ந்த இவர், 9 வயதில் குழந்தை நடிகராக நடிகத் தொடங்கினார். 1926 முதல் குண்டூரில் தண்டு வெங்கட கிருஷ்ணய்யாவின் பாலமித்ரா சபையில் சேர்ந்து *ரோஷனாரா*, *கிருஷ்ண லீலாலு*, *ராமதாசு* போன்ற நாடகங்களில் நடித்தார். மேலும், தென்னிந்தியா முழுதும் சுற்றுப்பயணம் செய்தார்.

இவர் ஸ்தானம் நரசிம்ம ராவ், சிஎஸ்ஆர் ஆஞ்சநேயுலு ஆகியோருடன் நடித்தபோது, பிரபல திரைப்பட இயக்குனர் சித்ரபு நாராயண மூர்த்தி இவரது நடிப்பால் ஈர்க்கப்பட்டார். 1937இல் தனது *மோகினி ருக்மாங்கதா* திரைப்படத்தில் நடிக்க இவரை அழைத்தார். இவர் நாரதர் பாத்திரத்தை பக்தியுடன் சித்தரித்து பரந்த பார்வையாளர்களின் கைதட்டலைப் பெற்றார். பின்னர், *மார்க்கண்டேயர்,* தக்‌ஷயக்னம்*,* பிரஹலாதன், *மயில்ராவணன்*, *சுமதி* உட்பட 12 பல்வேறு நாடகங்களில் வெவ்வேறு வேடங்களில் நடித்துள்ளார்.

மேடைக்குத் திரும்பிய பெத்த வெங்கட ராவின் *இராமாஞ்சநேய யுத்தம்* என்ற நாடகத்தில் நாரதராக நடித்து நூற்றுக்கணக்கான நிகழ்ச்சிகளை வழங்கினார். இவர் பில்வமங்களா, சிவயோகி, இராமதாசு, கபீர், நாரதர் என பல வேடங்களில் நடித்து நல்ல பெயர் பெற்றார். 1952ஆம் ஆண்டு புதுதில்லியில் ஜவகர்லால் நேருவுக்கு முன்பாக ஸ்தானம் நரசிம்ம ராவின் *துலாபாரம்* நாடகத்தில் பங்கேற்றார்.

இறப்பு
------

இவர் தெனாலியில் தனது மருமகன் வீட்டில் 21 மே 1998 அன்று தனது 84 வயதில் இறந்தார்.

சான்றுகள்
---------

1. ↑  Apara Naradudu Tripuraribhatla Ramakrishna Sastry, Tholinati Gramophone Gayakulu, Modali Nagabhushana Sharma, Creative Links Publications, Hyderabad, 2010, pp. 18-9.
2. ↑  Tripuraribhatla Ramakrishna Sastry, Nata Ratnalu, Dr. Mikkilineni Radhakrishna Murthy, Second edition, Sitaratnam Granthamala, Vijayawada, 2002, pp. 115-17.
3. ↑  Tripuraribhatla Ramakrishna Sastry, *Luminaries of 20th Century*, Part II, Potti Sriramulu Telugu University, Hyderabad, 2005, pp. 514-5.

வெளி இணைப்புகள்
---------------

* Ramakrishna Sastry at IMDb.
**ஆரிகுப்ரைடு** *(Auricupride)* என்பது Cu3Au என்ற மூலக்கூற்று வாய்ப்பாட்டைக் கொண்ட ஒரு கனிமமாகும். தாமிரம் மற்றும் தங்கம் ஆகிய உலோகங்கள் சேர்ந்து உருவாகும் இச்சேர்மம் ஓர் இயற்கையாகத் தோன்றும் கலப்புலோகமாக கருதப்படுகிறது. தேவைக்கேற்ப வளைத்துக் கொள்ளும் வகையில் மணிகளாக அல்லது தட்டுகளாக கனசதுரப் படிக அமைப்பில் இது படிகமாகிறது. சிவப்புச் சாயல் கொண்ட மஞ்சள் நிறத்தில் ஒளிபுகாத் தன்மையை ஆரிகுப்ரைடு வெளிப்படுத்துகிறது. 3.5 என்ற கடினத்தன்மை மதிப்பும் 11.5 என்ற ஒப்படர்த்தி மதிப்பையும் இது பெற்றுள்ளது

மற்றொரு மாறுபட்ட வடிவமான டெட்ரா- ஆரிகுப்ரைடு என்ற கனிமமும் அறியப்படுகிறது. வெள்ளி உலோகம் இடம்பெற நேர்ந்தால் (Cu3(Au,Ag)) அர்கென்டோகுப்ரோ ஆரைடு என்ற கனிமமாக இது காணப்படுகிறது

உருசியாவின் யூரல் மலைத்தொடரில் 1950 ஆம் ஆண்டில் ஆரிகுப்ரைடு கண்டுபிடிக்கப்பட்டதாக விவரிக்கப்படுகிறது. தாழ்வெப்பநிலையில் கலப்படமில்லாத செர்பென்டைனைட்டுகளாகவும், கிட்டத்தட்ட ஒடுக்க ஏற்ற சிவப்பு நிற படிவுகளாகவும் ஆரிகுப்ரைடு காணப்படுகிறது. சிலி, அர்கெந்தீனா, தாசுமேனியா, உருசியா, சைப்பிரசு, சுவிட்சர்லாந்து மற்றும் தென்னாப்பிரிக்கா. போன்ற நாடுகளில் ஆரிகுப்ரைடு காணப்படுகிறது.

மேற்கோள்கள்
-----------

1. 1 2 3  "Auricupride: Auricupride mineral information and data". *Mindat.org*.
2. 1 2 3   Handbook of Mineralogy
3. ↑  Mineralienatlas
4. ↑  Webmineral

புற இணைப்புகள்
--------------

விக்கிமீடியா பொதுவகத்தில்,  
 ***ஆரிகுப்ரைடு***   
என்பதின் ஊடகங்கள் உள்ளன. 

* National Pollutant Inventory - Copper and compounds fact sheet
இது தொழிற்சாலையைச் சார்ந்த மாறுதிசை மின்சார இயக்கி ஆகும், மேல்புறம் மின் முனைய பெட்டியும், இடதுபுறம் சூழலும் வெளீயிட்டு தண்டும் கொண்டுள்ளது. இத்தகைய மோட்டார்கள் பரவலாக குழாய்கள், புளோயர், கன்வேயர் மற்றும் பிற தொழில்துறை இயந்திரங்களில் பயன்படுத்தப்படுகின்றன.
**மாறுதிசை மின்சார இயக்கி** அல்லது **மாறுதிசை மின் சுழற்பொறி** ( Alternating Current Motor ) அல்லது மா.தி இயக்கி ( AC Motor ) என்பது மாறுதிசை மின்னோட்டத்தால் இயக்கம் ஒரு மின்சார இயக்கி ஆகும். இதில் இரண்டு முக்கியமான பாகம் உண்டு. அவை நிலையகம் மற்றும் சுற்றகம் ஆகும். நிலையகம் என்பது மேலாக இருக்கும் சுருள் (coil) கம்பிகள் ஆகும். நிலையகம் மாறுதிசை மின்னோட்டம் தன்மீது பாயும் பொது காந்தப்புலத்தை உருவாக்கும். சுற்றகம் என்பது உள்ளே இருப்பதாகும். இது மின்தண்டு (shaft) உடன் இணைக்கப்பட்டிருக்கும் ஆகும். இந்த தண்டானது காந்தப் புலத்தினால் முறுக்கு விசை ஏற்பட்டு சுற்றக்கூடியதாகும் .

மாறுதிசை மின்சார இயக்கிகள் அதன் சுற்றகத்தின் காரணமாக இரண்டு வகைப்படும். அவை மாறுதிசையொத்த மின்சார இயக்கி மற்றும் மாறுதிசை தூண்டல் இயக்கி ஆகும். மாறுதிசையொத்த இயக்கிகள் செலுத்தும் அதிர்வெண்ணை ஒத்து இயங்கும் இயக்கிகள் ஆகும். சுற்றகத்தின் காந்தப் புலத்தை சரிவு வளையங்கள் அல்லது நிலைக்காந்தம் உருவாக்கும் மின்சாரத்தினால் ஏற்படும் .

மற்றொரு இயக்கி ஆனது தூண்டல் இயக்கிகள். இவை செலுத்து அதிர்வெண்ணை விடை குறைவான அதிர்வெண்ணில் இயங்கும். சுற்றகத்தின் காந்தப்புலம் தூண்டு மின்சாரத்தினால் ஏற்படும்.

வரலாறு
------

1882 ல் செர்பியா ஆராய்ச்சியாளர் நிகோலா டேச்ட்லா என்பவர் மாறுதிசைமின்னாக்கியில் பயனாகும் சுழலும் தூண்டல் காந்தப் புலக் கொள்கையை கண்டறிந்தார். இந்த சுழல் மற்றும் தூண்டல் மின்காந்த புலத்தை பயன்படுத்துதலால் சுழுலும் இயந்திரங்களில் முறுக்கம் ஏற்படுத்த உதவுகிறது. இந்தக்கொள்கை தான் 1883 ல் பன்னிலை தூண்டல் இயக்கிகளை வடிவமைக்க உதவியது. 1885 ல் கலிலியோ பெரரிஸ் என்பவர் இந்த கொள்கையை தனியாக ஆராய்ந்தார். 1888 ல் கலிலியோ பெரரிஸ் தனது ஆய்வுகளை ஒரு காகிதத்தில் துரினில் உள்ள *ராயல் அகாடமி ஆப் சயன்சஸ்* இடம் வெளியிட்டார் .

இந்தக் கண்டுபிடிப்பு காலகட்டத்தை (1888 ல் இருந்து ) இரண்டாம் தொழிற்சாலை படிவளர்ச்சி என்றும் டேச்ட்லா கண்டுபிடிப்பு காலம் என்றும் கூறலாம் ஏனென்றால் இந்தக் காலத்தில் தான் திறனாக மின் உற்பத்தி செய்வதும் , தொலை தூரங்கள் மின்சாரத்தை கடத்தும் படியான வளர்ச்சி ஏற்பட்டது ஆகும் .

மேலும் பார்க்க
--------------

* இயக்கி
* மின்சார இயக்கி
* நேரோட்ட மின்சார இயக்கி
* மின்னிலை இயக்கி
கட்டிடம் in காட்மாண்டு, நேபாளம்வார்ப்புரு:SHORTDESC:கட்டிடம் in காட்மாண்டு, நேபாளம்

  

சிங்க தர்பார்
**சிங்க தர்பார்** ( **Singha Durbar**) (நேபாளி: सिंहदरवार; மொழிபெயர்ப்பு: **சிங்க அரண்மனை**) நேபாளாத்தின் தலைநகரான காட்மாண்டு நகரத்தின் நடுவில் உள்ள அரண்மனையாகும்.

வரலாறு
------

நேபாள இராச்சியத்தின் பரம்பரை பிரதம அமைச்சரான **சந்திர சம்செர் ஜங் பகதூர் ராணா** (1863–1929) என்பவர் காத்மாண்டு நகரச் சதுக்கத்தில், 1908ல் சிங்க அரண்மனையை கட்டினார். பின்னர் இதனை 20 மில்லியன் ரூபாய்க்கு நேபாள இராச்சியத்திற்கு விற்று விட்டார். சிங்க அரண்மனை, அதுமுதல் நேபாள பிரதம அமைச்சர்களின் வாழிடமாக இருந்தது.  1951ல் ராணா வம்ச நிர்வாகம் முடிவிற்கு வந்த போது, 1953ல் சிங்க அரண்மனை தேசிய உடைமையாக்கப்பட்டது.

விபத்துகள்
----------

### 1973 தீ விபத்து

9 சூலை 1973 அன்று ஏற்பட்ட தீ விபத்தில் சிங்க அரண்மனையின் மூன்று வளாகங்கள் தீயால் சூழ்ந்தது. முன்னிருந்த வளாகத்தை தீயிலிருந்து காத்தனர். பின்னர் தீயணைப்புத் துறையினர் மூன்று வளாகங்களில் ஏற்பட்ட தீயை அணைத்தனர். 
 பின்னர் சிங்க அரண்மனையை முற்றிலும் இடித்து விட்டு, பழைய அஸ்திவாரத்தின் மீது புதிய அரண்மனையைக் கட்டினர்.

### 2015 நிலநடுக்கம்

2015 நிலநடுக்கத்தின் போது, சிங்க அரண்மனையை பயன்படுத்த முடியாத அளவிற்கு பலத்த சேதமடைந்தது.

அரசு அலுவலகங்கள்
----------------

தற்போது சிங்க அரண்மனையை மீண்டும் சீரமைத்து கட்டி, நேபாள நாடாளுமன்றத்தின் கீழவையான, நேபாள பிரதிநிதிகள் சபை மற்றும் மேலவையான நேபாள தேசிய சபை செயல்படுகிறது.
மேலும் நேபாள அரசின் பிரதம அமைச்சரின் அலுவலகம், 20 அமைச்சகங்களின் அலுவலகங்களும் மற்றும் நேபாள அரசின் வானொலி மற்றும் தொலைக்காட்சி நிலையங்கள் செயல்படுகிறது.

2015 நேபாள நிலநடுக்கத்தின் போது சிங்க அரண்மனை கடுமையாக சேதமடைந்தது.

படக்காட்சியகம்
--------------

* சிங்க தர்பார்சிங்க தர்பார்
* சிங்க தர்பாரின் முக்கிய நுழைவு வாயில்சிங்க தர்பாரின் முக்கிய நுழைவு வாயில்

இதனையும் காண்க
--------------

* நாராயணன்ஹிட்டி அரண்மனை

மேற்கோள்கள்
-----------

1. 1 2  Mark Tushnet; Madhav Khosla (4 September 2015). *Unstable Constitutionalism*. Cambridge University Press. பக். 66–. பன்னாட்டுத் தரப்புத்தக எண்:978-1-107-06895-7. .
2. 1 2 3 4  JBR, PurushottamShamsher (2007) (in Nepali). *Ranakalin Pramukh Atihasik Darbarharu*. Vidarthi Pustak Bhandar. பன்னாட்டுத் தரப்புத்தக எண்:978-9994611027.. பார்த்த நாள்: 2015.
3. ↑  "THE HISTORIC DURBARS OF KATHMANDU". 2014-10-19. 2015-06-05 அன்று பார்க்கப்பட்டது.
4. 1 2
5. ↑  Nepal earthquake of 2015
6. ↑
7. ↑

விக்கிமீடியா பொதுவகத்தில்,  
 ***Singha Durbar, Kathmandu***   
என்பதின் ஊடகங்கள் உள்ளன.
**மார்கோட் எலிசு ரொப்பி** (ஆங்கில மொழி: *Margot Elise Robbie*) (பிறப்பு: 2 சூலை 1990) என்பவர் ஆத்திரேலிய நாட்டு நடிகை மற்றும் திரைப்படத் தயாரிப்பாளர் ஆவார். இவர் இரண்டு அகாதமி விருதுகள், மூன்று கோல்டன் குளோப் விருதுகள் மற்றும் ஐந்து பிரித்தானிய அகாடமி திரைப்பட விருதுகளுக்கான பரிந்துரைகள் உட்பட பல பாராட்டுக்களைப் பெற்றுள்ளார். இவரை 2017 ஆம் ஆண்டில் டைம் என்ற இதழ் உலகின் மிகவும் செல்வாக்கு மிக்க 100 நபர்களில் ஒருவராக பட்டியலிட்டுள்ளது. மேலும் 2019 ஆம் ஆண்டில் போர்ப்ஸ் பத்திரிக்கை உலகின் அதிக சம்பளம் வாங்கும் நடிகைகளில் ஒருவராகத் தரப்படுத்தப்பட்டார்.

குயின்ஸ்லாந்தில் பிறந்து வளர்ந்த இவர் நெய்பர்ஸ் (2008-2011, 2022) மற்றும் பான் ஆம் (2011-2012) போன்ற தொலைக்காட்சித் தொடர்களின் மூலம் தனது நடிப்புத்துறை வாழ்க்கையைத் தொடங்கினார். இவரது திருப்புமுனை 2013 ஆம் ஆண்டில் வெளியான கருப்பு நகைச்சுவைத் திரைப்படமான 'தி வோல்ப் ஆஃப் வால் இசுட்ரீட்' என்ற படம் ஆகும். அதை தொடர்ந்து தி லெஜண்ட் ஆஃப் டார்சானில் (2016) ஜேன் போர்ட்டர் என்ற கதாபாத்திரத்திலும் டிசி நீட்டிக்கப்பட்ட பிரபஞ்ச படங்களான சூசைட் ஸ்க்வாட் (2016), பேர்ட்ஸ் ஆஃப் பிரே (2020) மற்றும் தி சூசைட் ஸ்க்வாட் (2021) ஆகியவற்றில் கார்லி குயின் ஆகவும் நடித்ததன் மூலம் இவர் மிகவும் அறியப்படும் நடிகை ஆனார். இவர் நடித்து 2017 ஆம் ஆண்டு வெளியாகிய ஐ, டோன்யா என்கிற சுயசரிதை திரைப்படம் இவருக்கு சிறந்த நடிகைக்கான அகாதமி விருதுக்கு பரிந்துரை செய்யப்பட்டார்.

இவர் திரைப்பட தயாரிப்பாளர் டாம் அக்கர்லி என்பவரை 2016 ஆம் ஆண்டில் திருமணம் செய்துகொண்டார். இவர்கள் லக்கிசாப் என்டர்டெயின்மென்ட்டு என்ற தயாரிப்பு நிறுவனதில் இணை நிறுவனர்களாக உள்ளனர். இதன் கீழ் அவர்கள் ப்ராமிசிங் யங் வுமன் (2020), அத்துடன் தொலைக்காட்சித் தொடரான டால்பேஸ் (2019–2022) மற்றும் குறும் தொடரான மெயிட் (2021) உள்ளிட்ட பல படங்களைத் தயாரித்துள்ளனர்.

மேற்கோள்கள்
-----------

1. ↑  "Donna Freedman". *Holy Soap*. Channel 5. 30 June 2009 அன்று மூலம் பரணிடப்பட்டது. 27 September 2010 அன்று பார்க்கப்பட்டது.
2. ↑  Andreeva, Nellie (10 February 2011). "'Law & Order: Criminal Intent' Gets New Captain, 'Pan Am' Gets First Stewardess". *Deadline Hollywood*. Mail.com Media. 13 February 2011 அன்று மூலதளத்திலிருந்து பரணிடப்பட்டது எடுக்கப்பட்டது. 12 February 2011 அன்று பார்க்கப்பட்டது.
3. ↑  Bryne, Fiona (26 May 2012). "Margot Robbie still on high despite show's axing". *Herald Sun*. .
4. ↑  Aurthur, Kate (8 January 2020). "Margot Robbie on 'Birds of Prey' and Why It's Different From 'Joker'". *Variety*. 23 April 2021 அன்று பார்க்கப்பட்டது.
5. ↑  Holub, Christian (5 February 2020). "Birds of Prey: Here's what movie critics are saying". *Entertainment Weekly*. 9 February 2021 அன்று மூலதளத்திலிருந்து பரணிடப்பட்டது எடுக்கப்பட்டது. 4 June 2021 அன்று பார்க்கப்பட்டது.
6. ↑  Fuge, Jon (6 February 2020). "Birds of Prey Wins Big Praise from Critics, But Will Audiences Feel the Same?". *MovieWeb*. 4 December 2020 அன்று மூலதளத்திலிருந்து பரணிடப்பட்டது எடுக்கப்பட்டது. 4 June 2021 அன்று பார்க்கப்பட்டது.
7. ↑  Trepany, Charles (29 January 2020). "'Birds of Prey' reviews praise Margot Robbie as Harley Quinn". *USA Today*. 13 February 2020 அன்று மூலதளத்திலிருந்து பரணிடப்பட்டது எடுக்கப்பட்டது. 4 June 2021 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் மார்கோட் ரொப்பி
**சிட்னி கார்னி வுல்ப்** *(Sidney Carne Wolff)* (பிறப்பு: 1941) ஓர் அமெரிக்க வானியற்பியலாளரும் ஆராய்ச்சியாளரும் பொதுக் கல்வியாளரும் எழுத்தாளரும் ஆவார். ஐக்கிய அமெரிக்காவில் இவர் தான் முதன்முதலில் ஒரு பெரிய வாண்காணகத்துக்குத் தலைமை தாங்கியவர் ஆவர். இவர் ஆறு தொலைநோக்கிகளைக் கட்டியமைக்க கணிசமான பங்களிப்பு செய்துள்ளார். இவர் கிட் பீக் தேசிய வான்காணகத்துக்கும் (கிபீதேவா) தேசிய ஒளிசார் வானியல் காணகத்துக்கும் (தேஒவாகா) இயக்குநராக இருந்தார். இவர் பன்னாட்டு வானியல் ஒன்றியத்தின் விண்மீன்கள், விண்மீன் இயற்பியல் சார்ந்த ஜி பிரிவுதௌறுப்பினர் ஆவார்.

இளமை
----

வாழ்க்கைப் பணி
--------------

### முனைவர், முதுமுனைவர் ஆராய்ச்சி

The CFH telescope was built due to image clarity on the mountain and is the first telescope Wolff helped develop.
### தலைமைப் பண்பு

The WIYN observatory on Kitt Peak is renowned and partly developed by Wolff.
### உறுப்பாண்மைகள்

வெளியீடுகள்
-----------

தகைமைகளும் விருதுகளும்
----------------------

இவருக்கு 2006 இல் அமெரிக்க வானியல் கழகம் 2006 ஆம் ஆண்டுக்கான கல்விப் பரிசை வானியல், விண்வெளி அறிவியல் புலங்களுக்கான தொடர்ந்து பணியாற்றியமைக்காகவும் இவரது தலைமைதாங்கும் திறமைகளுக்காகவும் நல்கியது.

மேற்கோள்கள்
-----------

1. ↑  Carleton Alumni Network (7 June 2012). "Sidney Carne Wolff '62". *Carleton*.
2. ↑  "Sidney C. Wolff". *National Optical Astronomy Observatory*. February 23, 2011. April 27, 2017 அன்று பார்க்கப்பட்டது.
3. ↑  IAU (2017). "Affiliations with Division G Stars and Stellar Physics". *International Astronomical Union*.
4. ↑  Pompea, Dr. Stephen M. (15 February 2010). "Dr. Sidney Wolff Honored at Chilean Dedication". *National Optical Astronomy Observatory*.
5. ↑  Maran, Dr. Steve (25 January 2006). "NOAO Astronomer Sidney Wolff Awarded Education Prize by American Astronomical Society (press release)". *National Optical Astronomy Observatory*.
**சிலந்தி சங்கு** (*Spider conch*) ராமேசுவரம் முதல் கன்னியாகுமரி வரையுள்ள மன்னார் வளைகுடா பகுதியில் அதிகமாக வாழும் வித்தியாசமான உடல் அமைப்பைக் கொண்ட சங்கு வகையாகும். இது பார்ப்பதற்கு சிலந்தியைப் போல் இருப்பதாலும் ஐந்து வரல்களைக்கொண்டு இருப்பதாலும் இதனை சிலந்தி சங்கு என்றும் ஐவிரல் சங்கு என்றும் மீனவர்கள் அழைக்கின்றனர். *ஸ்ட்ரோம்பிடே* எனப்படும் குடும்பத்தைச் சேர்ந்த இந்தச் சிலந்திச் சங்குகளின் விலங்கியல் பெயர் *லேம்பிஸ்*.(*Lambis lambis*)

உடல் அமைப்பு
------------

ஆண் சிலந்தி சங்கின் சிறு விரல்கள் கீழ் நோக்கி வளைந்தும், பெண் சிலந்தி சங்கின் சிறு விரல்கள் மேல்நோக்கி வளைந்தும் காணப்படும். ஆரஞ்சு மற்றும் பிங்க் நிறத்தில் இவை கானப்படுகின்றன. சிலந்திச் சங்குகள் அவை நகரும் இடத்தின் நிறத்திற்கேற்ப அதன் மேற்புற ஓட்டின் நிறத்தையும் அடிக்கடி மாற்றிக் கொண்டே இருப்பதால் இவை எளிதில் கண்களுக்குத் தெரிவதில்லை.இந்த வசதியையே தன்னைப் பாதுகாக்கவும் பயன்படுத்திக் கொள்கிறது.இச்சங்கிலுள்ள திடமான கால் பாதத்தின் உதவியால் கனமான அந்த ஓட்டைத் தூக்கிக் கொண்டு இடம் விட்டு இடம் பெயர்ந்து இரை தேடிக் கொள்கின்றன.

வாழிடம்
-------

மாங்குரோஸ் எனப்படும் சதுப்பு நில காடுகளிலும்,பவளப்பாறைகள் அதிகமாகவுள்ள பகுதிகளிலும் காணப்படுகின்றன. உலகம் முழுவதும் உள்ள வெப்ப மண்டலக் கடல்களில் அதிகமாக வாழ்ந்தாலும் தீவுப்பகுதிகளின் கரையோரங்களில் சுமார் 5 மீட்டர் ஆழத்திலும் கூட இவை வசிக்கின்றன. கடலில் உள்ள பாசி வகைகளில் ஒரு வகையான சிவப்பு நிற பாசிகளைத் தின்று உயிர் வாழும் இவ்வினங்கள் ஆழம் குறைவான இடங்களில் வசிக்கின்றன.குறைந்தபட்சம் 18 செ.மீ.முதல் 29 செ.மீ.நீளம் வரை இது வளரும். அதிக கனமுடையதாகவும் அளவில் பெரியதாகவும் இருக்கும் இந்தச் சங்கின் பின்புறம் இயற்கையாகவே மிகவும் பளபளப்பாக இருக்கும்.இச்சங்கின் மேற்புற ஓடு வெள்ளை நிறத்திலும் பழுப்பு நிற புள்ளிகளை உடையதாகவும் இருக்கும். இச்சங்கிலுள்ள திடமான கால் பாதத்தின் உதவியால் கனமான அந்த ஓட்டைத் தூக்கிக் கொண்டு இடம் விட்டு இடம் பெயர்ந்து இரை தேடிக் கொள்கின்றன.

பயன்பாடு
--------

இதனுள்ளே இருக்கும் பூச்சி போன்ற உயிரினம் சுவை மிகுந்த இறைச்சியாகவும் மீனவ மக்களால் பயன்படுத்தப்படுகிறது. இதன் இறைச்சியை எடுத்த பிறகு சுத்தப்படுத்தப்பட்டு மேலும் பளபளப்பாக்கி அலங்காரப் பொருளாக மாற்றி வெளிநாடுகளுக்கு ஏற்றுமதி செய்யப்படுகிறது. இவ்வினம் பெரும்பாலும் கடற்கரையோரங்களில் அதிக எண்ணிக்கையில் வாழ்வதால் வேகமாக அழிந்து கொண்டிருக்கும் உயிரினங்களின் பட்டியலில் இடம் பிடித்திருக்கிறது.

மேற்கோள்கள்
-----------

1. ↑  "World Register of Marine Species". *Lambis lambis (Linnaeus, 1758)*. 2009. 26 January 2010 அன்று பார்க்கப்பட்டது.
2. ↑  Poutiers, J. M. (1998). "Gastropods". in Carpenter, K. E.. *The living marine resources of the Western Central Pacific Volume 1.* Seaweeds, corals, bivalves and gastropods. FAO Species Identification Guide for Fishery Purposes. Rome: FAO. பக். 467. பன்னாட்டுத் தரப்புத்தக எண்:92-5-104051-6. . 
[*தொடர்பிழந்த இணைப்பு*]
**சீயோன்** (*Zion*, எபிரேயம்: ציון‎) உச்சரிப்பு: **சையோன்**) என்பது எருசலேம் எனும் இடத்தைக் குறிப்பது ஆகும். தற்கால அறிஞர்களின்படி, இச்சொல் முதலில் ஏறக்குறைய கி.மு. 630–540 காலப்பகுதிக்குரிய 2 சாமுவேல் நூல் 5:7 இல் காணப்பட்டது. இது யெரூசலேமுக்கு அருகிலுள்ள குறிப்பிட்ட மலையாகிய சீயோன் மலையைக் குறிக்கப்பயன்படுகின்றது. இதில் தாவீது அரசரினால் வெற்றிகொள்ளப்பட்டு தாவீதின் நகர் அழைக்கப்பட்ட இடத்தில் *யெபூசைட்* கோட்டை அமைந்திருந்தது. *சீயோன்* எனும் சொல் கோட்டை அமைந்திருந்த யெரூசலேம் பகுதியை குறிக்கப்பட்டது. பின்னர் இது சாலமோனின் எருசலேம் கோவிலைக் குறிக்கும், பொதுவாக யெரூசலேம் நகரைக் குறிக்கும் ஆகுபெயராகியது.

*காபாலா* எனும் யூதப் படிப்பிணை சீயோன் பற்றிய மறைபொருளைக் குறிக்கும்போது, உண்மைப் பொருள் வெளிப்படும் முதலாம், இரண்டாம், மூன்றாம் யூத கோயில்களின் அதி பரிசுத்த இடம் அமைந்திருந்த இடத்திலிருந்து ஆன்மீக புள்ளியாக இருத்தல் என்கின்றது.

இவற்றையும் பார்க்க
------------------

* மீக்கா (நூல்)
* புதிய எருசலேம்

உசாத்துணை
---------

1. ↑  Longman, Tremper; Enns, Peter (2008). *Dictionary of the Old Testament: Wisdom, Poetry & Writings: A Compendium of Contemporary Biblical Scholarship*. InterVarsity Press. பக். 936. பன்னாட்டுத் தரப்புத்தக எண்:978-0-8308-1783-2. .
2. ↑  Anderson, Arnold Albert (1981). *The book of Psalms*. Wm. B. Eerdmans Publishing. பன்னாட்டுத் தரப்புத்தக எண்:978-0-551-00846-5. .
3. ↑
யோசமைட் தேசியப் பூங்காவிலுள்ள, கருங்கற் பாறையின் அண்மைத் தோற்றம்.
கிரானைட்டு கல்லால் கட்டப்பட்ட முழு உருவ யானைச் சிலை, 7–9 ஆம் நூற்றாண்டு.; மாமல்லபுரம், இந்தியா.
*கருங்கல் என்பதே இங்கே மீள்வழிப்படுத்தப்படுகிறது. கருங்கல் என்ற ஊரை குறித்த கட்டுரையை பார்ப்பதற்கு, காண்க: கருங்கல் (ஊர்)* 

**கருங்கல்** (*Granite*) என்பது என்பது உடையக்கூடிய தன்மை கொண்ட எரிமலைக் குழம்புகளில் இருந்து உருவாகும் ஒரு வகை கற்பாறை ஆகும். இதன் சராசரி அடர்த்தியானது 2.65 - 2.75 கி/செ.மீ3 ஆகும். இதன் அழுத்தம் தாங்கும் திறன் 200 மெகா பாசுகல் (MPa) மேல் உள்ளது மற்றும் உருகு நிலை 1215–1260 °செ. இது இடைநிலையான அல்லது கரடுமுரடான மேற்பரப்புத் தன்மை கொண்டது. சிலசமயங்களில் பெரிய, தனியான படிகங்களையும் இது உள்ளடக்கி இருப்பதுண்டு. கருங்கற்கள், அவற்றின் வேதியியல் மற்றும் கனிமவியற் தன்மைகளைப் பொறுத்து, இளஞ்சிவப்பு முதல் கடும் சாம்பல் அல்லது கறுப்பு நிறமாக இருக்கலாம்.

இவ்வகைப் பாறைகள் சிலைகள் செய்வதற்கும், கட்டிடங்கள் மற்றும் கற்கோவில்கள் கட்டுவதற்கும் பயன்படுத்தப்பட்டுள்ளன.

உசாத்துணைகள்
------------

1. ↑  "முதன்மை பாறை இயக்கவியல் (ஆங்கிலத்தில்)". Webpages.sdsmt.edu. 2008-05-02 அன்று மூலம் பரணிடப்பட்டது. 2010-05-09 அன்று பார்க்கப்பட்டது.
2. ↑  லார்சன், எசுப்பர் எசு. (1929). "பாறைக்குழம்பின் வெப்பநிலை". *அமெரிக்கன் மினராலஜிசுட்டு* **14**: 81–94. .
**கருங்கல் பகவதி அம்மன் கோயில்** தமிழ்நாட்டில் கன்னியாகுமரி மாவட்டம், கருங்கல் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது தமிழ்நாட்டில் கன்னியாகுமரி மாவட்டத்தில் பாண்டிய மன்னர்கள் காலத்தில் கட்டப்பட்டது. இக்கோவில் இரு நேரம் வழிபாடு செய்ய கூடுயது இதன் கருவறையில் பகவதி அம்மன், சிவன், பார்வதி மற்றும் விஷ்ணு இருக்கின்றன. இக்கோவில் அமைந்துள்ளது சிவன் மறறும் பார்வதி ஒரு பாறை கல் கொண்டு உருவாக்கப்பட்டது. தமிழகத்தில்
வேற எந்த இடத்திலிம் காண்ண இயலாது மிகவும் முக்கியமநாது கோவில் இருக்குமிடம் அழகான மிகவும் அருமையான இயற்கை சூழல் நிறைந்த இடம் ஆகும் []

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சென்னை வானிலை ஆய்வு மையம்** இந்திய வானிலை ஆய்வு மையத்தின் கீழ் செயல்பட்டு வரும் ஏழு மண்டல வானிலை ஆய்வு மையங்களில் ஒன்று. தென்னிந்திய தீபகற்பத்தைச் சேர்ந்த ஆந்திரப் பிரதேசம், கருநாடகம், கேரளம் மற்றும் தமிழகம் ஆகிய மாநிலங்களிலும், இலட்சத்தீவுகள் மற்றும் புதுச்சேரி ஆகிய யூனியன் பிரதேசங்களிலும் வானிலை சம்மந்தப்பட்ட செயற்பாடுகளை இது கவனித்து கொள்கிறது. மற்ற மண்டல மையங்களின் தலைமையகம் கொல்கத்தா, குவஹாத்தி, மும்பை, நாக்பூர், மச்சிலிப்பட்டணம் மற்றும் புது தில்லியில் உள்ளன.

18ஆம் நூற்றாண்டின் பிற்பகுதியில் ஏற்படுத்தப்பட்ட சென்னை வானிலை ஆய்வு மையம் கிழக்கில் உள்ள முக்கியமான மையமாக கருதப்படுகிறது.

வரலாறு
------

செயல்பாடுகள்
------------

மண்டல வானிலை ஆராய்ச்சி மையம், சென்னை நுழைவுவாயில் தோற்றம்
சென்னை, வானிலை ஆய்வு மையமானது நுங்கம்பாக்கத்தில் கல்லூரிச்சாலையில் குட் செப்பர்ட் பள்ளி மற்றும் கிறித்துவ பெண்கள் கல்லூரி ஆகியவற்றுக்கிடையில், பழைய எண் 50 (புதிய எண்.6) என்ற இடத்தில் அமைந்துள்ளது. தென்னிந்தியாவில், ஐதராபாத், பெங்களூரு மற்றும் திருவனந்தபுரம் ஆகிய இடங்களில் அமையப்பெற்றுள்ள மூன்று வானிலை ஆய்வு மையங்கள் சென்னையில் உள்ள மண்டல வானிலை ஆய்வு மையத்தின் நிர்வாகக் கட்டுப்பாட்டில் உள்ளன. இந்த வானிலை ஆய்வு மையங்கள் ஆந்திரா, தெலுங்கானா, கர்நாடகா மற்றும் கேரளா ஆகிய மாநிலங்களுக்கு சேவையாற்றி வருகின்றன.

மற்ற சேவைகள்
------------

மேற்கோள்கள்
-----------

1. ↑  "About IMD". india-water.com. 2012-03-28 அன்று மூலம் பரணிடப்பட்டது. 23 அக்டோபர் 2013 அன்று பார்க்கப்பட்டது.
2. ↑  Lazarus, Susanna Myrtle (22 August 2013). "The origins of the weatherman in Madras". *தி இந்து* (சென்னை: தி இந்து).. பார்த்த நாள்: 23 அக்டோபர் 2013.
சென்னை வானியல் ஆய்வகம், 1880
**சென்னை வானியல் ஆய்வகம்** (*Madras Observatory*) 1786 ஆம் ஆண்டு வில்லியம் பெட்ரி என்பவரால் தொடங்கப்பட்ட ஒரு தனியார் வானியல் ஆய்வகம் ஆகும். மெட்ராசு வானியல் ஆய்வகம் என்ற பெயரில் இது தொடங்கப்பட்டது. 
சென்னை  பிரித்தானியக் கிழக்கிந்திய நிறுவனம் 1792 ஆம் ஆண்டு முதல் இந்த ஆய்வகத்தை நிருவகிக்கத் தொடங்கியது. வரைபடத்திற்காக அட்சரேகைகளைப் பதிவுசெய்யவும், நேரத் தரங்களைப் பராமரித்து வழிகாட்டுதலும் இந்த ஆய்வகத்தை நிறுவுவதற்கான முக்கிய நோக்கம் ஆகும். பிற்காலத்தில் இந்த ஆய்வகம் நட்சத்திரங்கள் மற்றும் புவி காந்தவியல் பற்றிய அவதானிப்புகளையும் செய்தது. சுமார் 1792 முதல் 1931 வரை இயங்கியபோது நட்சத்திரங்களின் விரிவான பட்டியலை தயாரிப்பது ஆய்வகத்தின் பிரதானமான பணியாக இருந்தது.

வரலாறு
------

சென்னையிலுள்ள எழும்பூர் என்ற இடத்தில் ஒரு சிறிய தனியார் ஆய்வகத்தை வைத்திருந்த தொழில்முறை சாராத வானியலாளர் வில்லியம் பெட்ரியின் முயற்சியால் இந்த ஆய்வுக்கூடம் நிறுவப்பட்டது. பெட்ரியின் அசல் ஆய்வகம் 1786 ஆம் ஆண்டு இரும்பு மற்றும் மரங்கள் கொண்டு கட்டப்பட்டு நிறுவப்பட்டது. 1789 ஆம் ஆண்டில் பெட்ரி இங்கிலாந்துக்கு ஓய்வு பெற்றி இங்கிலாந்துக்கு திரும்புவதற்கு முன்பு மெட்ராசு அரசாங்கத்திற்கு தனது கருவிகளை பரிசளித்தார். இந்தியாவில் வானியல், புவியியல் மற்றும் கடற்பயணம் பற்றிய அறிவை மேம்படுத்தும் நோக்கத்திற்காக அதிகாரப்பூர்வ ஆய்வகத்தை நிறுவ வேண்டும் என்ற பெட்ரியின் வேண்டுகோளை சர் சார்லசு ஓக்லெ ஏற்றுக்கொண்டார்.. நுங்கம்பாக்கத்தில் கூவம் ஆற்றின் கரையில் மைக்கேல் டாப்பிங் என்பவர் ஆய்வகக் கட்டிடத்தை வடிவமைத்தார். இந்த கட்டிடம் 40 அடி நீளமும் 20 அடி அகலமும் கொண்ட ஓர் அறையாக இருந்தது. அறையின் உயரம் 15 அடி உச்சவரம்பைக் கொண்டிருந்தது.

ஒரு நூற்றாண்டுக்கு மேலாக இந்தியாவில் ஒரே வானியல் ஆய்வுக்கூடம் மட்டுமே விண்மீன்களைப்.பற்றி ஆய்வுசெய்தது. நார்மன் ராபர்ட் போக்சன், மைக்கேல் டப்பிங்  ஜான் கோல்டிங்காம் ஆகியோர் வானியல் ஆராய்ச்சியாளர்களாக இருந்தார்கள். 1899 ஆம் ஆண்டளவில், வானிலை தொடர்பான தரவுகளைத் திரட்டப் பயன்படுத்தப்பட்டது.

15 அடி உயரமான கிரானைட் தூண் 10 டன் எடையுள்ளதாக உள்ளது,  இது முதலில் கட்டிய காட்சிக் கருவிகளை  இன்றும் கட்டிக்காத்து வருகிறது.  இங்கு கட்டிடக்க லைஞர், மைக்கேல் டப்பிங். தூணில் பொறித்த தமிழ்,,  தெலுங்கு கல்வெட்டுகள் உள்ளன.

1838 இல் வானியல் ஆய்வகம்
1855 ஆம் ஆண்டில், இந்தியாவில் உள்ள அன்றைய மதராசு மாகாணத்தின் கிழக்கு இந்தியா ஆய்வகத்தின் வில்லியம் ஸ்டீபன் ஜேக்கப், இருமை விண்மீன்  70 ஓபியுச்சியில் வட்டணைப் பிறழ்வுகளைக் கண்டுபிபிடித்தார். இவர் சூரியக்குடும்பத்திற்கு அப்பால் உள்ள ஒரு கோளைக் கண்டுபிடித்ததாகக் கருதினார்.

மேற்கோள்கள்
-----------

1. ↑  Allan, Rob J.; Reason, Chris J.C.; Carroll, Penny; Jones, Phil D. (2002). "A reconstruction of Madras (Chennai) mean sea-level pressure using instrumental records from the late 18th and early 19th centuries". *International Journal of Climatology* **22** (9): 1119–1142. doi:10.1002/joc.678. Bibcode: 2002IJCli..22.1119A. open access publication - free to read
**புள்ளி விளக்கப்படம்** அல்லது **புள்ளிப் படம்** (*dot chart*, *dot plot*) என்பது ஒரு புள்ளியியல் விளக்கப்படம் ஆகும். இந்த விளக்கப்படத்தில் தரவுப் புள்ளிகள் எளிய அளவீடு கொண்டு நிறைவட்டங்களால் (filled in circles) குறிக்கப்பட்டிருக்கும். பயன்பாட்டில் இருவகையான புள்ளிப்படங்கள் உள்ளன. ஒன்று கணினி காலத்திற்கு முன்னர் 1884 ஆம் ஆண்டுதொட்டு கையால் வரையப்பட்டவை; மற்றொன்று வில்லியம் எஸ். கிளீவ்லேன்டால் செவ்வகப் படத்திற்குப் பதிலாக அறிமுகப்படுத்தப்பட்ட புள்ளிப்படம். இதில் வகையின மாறிகளுடன் இணைப்பான எண்சார் மதிப்புகள் புள்ளிகள் பயன்படுத்தப்படுகிறது.

0 - 9 வரையிலான 50 சமவாய்ப்பு மதிப்புகளின் புள்ளிப்படம்.
ஒரு பரவலின் உருவகிப்பாக புள்ளிப்படமானது எளிய அளவீடு கொண்டு குறிக்கப்பட்டப் புள்ளிகளைக் கொண்டிருக்கும். தொடர்ச்சியான, அளவுசார்ந்த, ஓருறுப்புமாறி தரவுகளுக்கு புள்ளிப்படம் வரையப்படுகிறது. தரவுப் புள்ளிகளின் எண்ணிக்கை குறைந்தளவில் இருந்தால், அப்புள்ளிகளுக்கு பெயரிடலாம். சிறியது முதல் அளவான தரவுகளுக்குப் பொருத்தமான விளக்கப்படங்களுள் புள்ளிப்படமும் ஒன்றாகும்.

மேற்கோள்கள்
-----------

1. ↑  Wilkinson, Leland (1999). "Dot plots". *The American Statistician* (American Statistical Association) **53** (3): 276–281. doi:10.2307/2686111. .
2. ↑  William S. Cleveland (1993). *Visualizing Data*. Hobart Press. பன்னாட்டுத் தரப்புத்தக எண்:0-9634884-0-6. .
**புள்ளிச் செங்கால் உள்ளான்** (*Spotted red shank*)(*திரிங்கா எரித்ரோபசு*) என்பது இசுகோலோபாசிடே என்ற பறவை குடும்பத்தில் உள்ள ஒரு கரையோரப் பறவை சிற்றினம் ஆகும். இப்பறவையின் பேரினப் பெயர் *திரிங்கா* என்பது ஆற்று உள்ளானுக்கு கொடுக்கப்பட்ட பெயராகும்; சிற்றினப்பெயரான  *எரித்ரோபசு* என்பது பண்டைய கிரேக்கச் சொல்லான *எருத்ரோசு*, என்பதிலிருந்து பெறப்பட்டதாகும். இதற்கு, "சிவப்பு", என்றும் *போசு*, என்பது"கால்" என்றும் மொத்தத்தில் செங்கால் எனப் பொருள்படும்.

பரவல்
-----

புள்ளிச் செங்கால் உள்ளான் வட ஸ்காண்டிநேவியா, வட ஆசியப் பகுதிகளில் இனப்பெருக்கம் செய்து குளிர் காலத்தில் பிரித்தானியத் தீவுகளின் தென் பகுதி, பிரான்சு, மெடிட்டரினியன் பகுதி, வெப்ப மண்டல ஆப்பிரிக்கா மற்றும் ஆசியப் பகுதிகளுக்கு வலசை போகிறது. இந்தியாவிற்கு, குறிப்பாக தமிழகத்திற்கு வலசை வரும் இப்பறவை, தமிழகத்தின் வட பகுதிகளில் அவதானிக்கப்பட்டுள்ளது.

களக்குறிப்புகள்
---------------

ஜப்பானில் புள்ளிச் செங்கால் உள்ளான் (முழுமையாக வளர்ந்தது)
இது 29 முதல் 32 செ.மீ. நீளமுடையது. இதனுடைய எடை 121 முதல் 250 கிராம் வரை இருக்கும். அலகு முடியும் இடமும் கால்களும் சிகப்பாக இருக்கும். இதன் அலகு பவளக்காலியின் அலகை விட நீளமாக இருக்கும். இனப்பெருக்கம் இல்லாத காலத்தில் இறக்கையின் மேல் புறம் வெளுத்த சாம்பல் நிறத்திலும் கீழ் புறம் பவளக்காலியை விட சற்று வெண்மையாகவும் காணப்படும். ஆனால் இனப்பெருக்க காலத்தில் (முக்கியமாக) கீழ்ப்பாகங்கள் கருப்பாக இருக்கும். டூ யிக் என்ற வேறுபட்ட சத்தத்துடன் பறந்து போகும்.

மேற்கோள்கள்
-----------

1. ↑  BirdLife International (2015). "*Tringa erythropus*". *IUCN Red List of Threatened Species* (பன்னாட்டு இயற்கைப் பாதுகாப்புச் சங்கம்) **2015**: e.T22693207A67217485. doi:10.2305/IUCN.UK.2015-4.RLTS.T22693207A67217485.en.. பார்த்த நாள்: 5 July 2016.
2. ↑  Jobling, James A (2010). *The Helm Dictionary of Scientific Bird Names*. London: Christopher Helm. பக். 150, 390. பன்னாட்டுத் தரப்புத்தக எண்:978-1-4081-2501-4.
3. ↑
4. ↑
5. ↑  O'Brien, Crossley & Karlson 2006, ப. 254
6. ↑  தென் இந்திய பறவைகள் - கோபிநாதன் மகேஷ்வரன்-பக்.98:5

புற இணைப்புகள்
--------------

விக்கிமீடியா பொதுவகத்தில்,  
 ***Tringa erythropus***   
என்பதின் ஊடகங்கள் உள்ளன. 

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Tringa erythropus***

* "Redshank". *பிரித்தானிக்கா கலைக்களஞ்சியம்* (11th). (1911). Cambridge University Press.
* BirdLife species factsheet for *Tringa erythropus*
* *{{{2}}}* on Avibase
* புள்ளிச் செங்கால் உள்ளான் videos, photos, and sounds at the Internet Bird Collection
* புள்ளிச் செங்கால் உள்ளான் photo gallery at VIREO (Drexel University)
* Interactive range map of *Tringa erythropus* at IUCN Red List maps
* Audio recordings of Spotted redshank on Xeno-canto.
* *Tringa erythropus* பிளிக்கரில்: Field Guide Birds of the World
**சைபீரிய அசுக்கி** என்பது உழைக்கும் நாய் இனங்களில் ஒன்றாகும். இவைகள் இழுநாய்களாக பயன்படுகின்றன.

தோற்றம்
-------

கம்பளி போன்ற தோலுடனும் முக்கோண செவிகளுடனும் உடலில் பல்வேறு குறிகளைக் கொண்ட இவ்வகை நாயினம் வடகிழக்கு ஆசியாவின் சைபீரியாவில் வாழும் ச்சுக்சி மக்களினால் இழுநாய்களாக பயன்பட்டு வந்ததாக தகவல்கள் தெரிவிக்கின்றன. சைபீரிய ஆர்ட்டிக் பகுதியின் குளிர்மையான தட்பவெப்பத்திற்கேற்ப தடிமனான தோலுடனும் கம்பளிமுடியுடனும் சுறுசுறுப்பான பண்புடனும் இந்நாய்கள் இருக்கின்றன. குரைத்தலைக் காட்டிலும் இவை மிகுதியாக ஊளையே இடும்.

அறிமுகம்
--------

**வில்லியம் கூசக்** என்கிற உருசிய மயிர் வணிகர் சைபீரிய அசுக்கி நாயினத்தை முதன் முறையாக அலாசுக்கா மாகாணத்தில் போட்டி ஒன்றின் போது இழுநாய்களாக அறிமுகப்படுத்தியதாகத் தெரிகிறது. அறிமுகத்திற்கு பிறகு, ஆராய்ச்சிகளில் பனிச்சறுக்கு பந்தயங்களிலும் இந்நாய்கள் இழுநாய்களாக பயன்பட்டன. தற்போது செல்லப் பிராணியாக வீட்டிற்குள் வைத்து வளர்க்கப்படுகிறது.

மேற்கோள்கள்
-----------

1. ↑  "Siberian husky". 2019-02-28 அன்று பார்க்கப்பட்டது.
2. ↑
3. ↑  Sheldon L. Gerstenfeld (1 September 1999). *ASPCA Complete Guide to Dogs*. Chronicle Books. பக். 190. பன்னாட்டுத் தரப்புத்தக எண்:978-0-8118-1904-6. .
4. ↑  "சைபீரிய அசுக்கி ஒரு அறிமுகம்".
5. ↑  "இழுநாய் ஓட்டப்பந்தய வரலாறு".
**டபுள்யு-டி 40** (ஆங்:WD-40) ஒர் ஊடுருவும் எண்ணெய் மற்றும் நீர் நீக்கும் தெளிப்பானுக்கான வணிக முத்திரையின் பெயர் ஆகும். இந்த தெளிப்பானானது சான் டியாகோ, கலிபோர்னியாவில் உள்ள WD-40 நிறுவனத்தால் தயாரிக்கப்படுகிறது.]].

வரலாறு
------

1953ல் கலிபோர்னியாவிலுள்ள ராக்கெட் கெமிக்கல் நிறுவனம் கண்டறிந்தது(பின்னர் டபுள்யு-டி 40 எனப் பெயர் மாற்றம் செய்யப்பட்டது) இதன் மூலக்கூறினை கண்டறிந்தவர் பற்றிய சரியான தகவல்கள் இல்லை. இதன் மூலக்கூறு இரகசியமாகவே இன்னும் வைக்கப்பட்டுள்ளது, காப்புரிமை பெறப்படவில்லை.

அறிவியல்
--------

பயன்பாடு
--------

இந்த தெளிப்பானை நாள்பட்ட துருப்பட்ட திருக்கமுடியாத திருகு/மரையானிகளின் மீது தெளிக்கும்பொழுது, அதன் துருக்களை நெகிழச்செய்து எளிதாக திருக்கி கழட்ட வழி செய்கிறது. இது வீடுகள் மற்றும் தொழிலகங்களில் பயன்படுகிறது.

சான்றுகள்
---------

1. ↑  "Q&A WD-40 CEO Garry Ridge explains company's slick success". latimes.com. 2015-07-30. 2015-07-30 அன்று பார்க்கப்பட்டது.
2. ↑  Martin, Douglas (July 22, 2009). "Obituary: John Barry, Popularizer of WD-40, Dies at 84". *The New York Times*. .
**வான்**  (Van, துருக்கியம்: *Van*, ஒட்டோமான் துருக்கியம்:|وان}}, ஆர்மீனியம்: Վան *Van*, குர்தியம்: Wan) துருக்கியின் கிழக்குப் பகுதியில் வான் ஏரியின் கரையில் அமைந்துள்ள ஓர் நகரமாகும். இது அதே பெயருள்ள மாநிலத்தின் தலைநகரமாகவும் விளங்குகிறது. வான் நகரத்தின் மக்கள்தொகை 2010 கணக்கெடுப்பின்படி 367,419 ஆகும். இருப்பினும் வேறு மதிப்பீடுகள்இதனைக் காட்டிலும் கூடுதலாக 500,000 எனவும்  600,000 எனவும்  மதிப்பிடுகின்றன

வரலாறு
------

வான் கோட்டை மதிற்சுவரில் காணப்படும் பெர்சிய மாமன்னர் செர்கசின் கல்வெட்டு.
வான் ஏரி
தொல்பொருளியல் அகவாழ்வுகளில் இங்குள்ள நகரமைப்பு கி.மு 5000க்கும் முந்தையதாக கண்டறிந்துள்ளன. வான் ஏரியின் கரையில் வான் கோட்டையின் கிழக்கே சில கிமீ தொலைவில் அமைந்துள்ள தில்கிடெபெ குன்று மட்டுமே வானின் பழைமையான பண்பாட்டை பறை சாற்றுவதாக உள்ளது.

2011 நிலநடுக்கம்
----------------

அக்டோபர் 23, 2011 அன்று அமெரிக்க புவியியல் துறையால் 7.2 என மதிப்பிடப்பட்ட நிலநடுக்கத்தில் 200க்கும் மேற்பட்டோர் உயிரிழந்தும் ஆயிரக்கணக்கானவர் காயமடைந்தும் பெரும் சேதம் விளைந்தது.

மேற்கோள்கள்
-----------

1. ↑  Slovar sovremennikh geographicheskikh nazvaniy (in Russian)
[*தொடர்பிழந்த இணைப்பு*] / Ed. by acad. V.M. Kotliakov, எக்கத்தரீன்பூர்க், U-Faktoria, 2006
2. ↑  "காப்பகப்படுத்தப்பட்ட நகல்". 2011-10-04 அன்று மூலம் பரணிடப்பட்டது. 2011-10-24 அன்று பார்க்கப்பட்டது.
3. ↑  David McDowall, "Modern History of the Kurds," I.B. Tauris, 1996, pg 440
4. ↑  TESEV. "An Assessment of the Van Action Plan for the Internally Displaced" Accessed at  பரணிடப்பட்டது 2010-10-11 at the வந்தவழி இயந்திரம்.
5. ↑  சிஎன் என் செய்தி

வெளியிணைப்புகள்
---------------

* Governorship of Van
* Municipality of Van
* Van 100th Year University
* Plan of Van city as it was before 1915
* About Van பரணிடப்பட்டது 2009-02-08 at the வந்தவழி இயந்திரம்
* MSN Map – elevation = 1722m
[*தொடர்பிழந்த இணைப்பு*]
தத்தா பகத்
**தத்தா கணபத் பகத்** (*DattaGanpatBhagat*) இந்தியாவின் மகாராட்டிர மாநிலத்தைச் சேர்ந்த ஒரு நாடக ஆசிரியராவார். நந்தேடு மாவட்டத்தின் வாகி கிராமத்தில் 1945 ஆம் ஆண்டு சூன் மாதம் 13 ஆம் தேதி இவர் பிறந்தார். அம்பேத்காரின் சிந்தனைகளில் ஈர்ப்பு கொண்ட பகத் மராத்தி மொழி தலித் நாடக இயக்கத்தின் தலைவர்களில் ஒருவராக இயங்கினார். மராத்தி மொழி பேராசிரியராக அவுரங்காபாத்திலுள்ள டாக்டர் பாபாசாகேப் அம்பேத்கர் மராத்வாடா பல்கலைக்கழகத்தில் பணிபுரிந்தார். 
பகத் எழுதிய நாடகம் அவார்ட் (வேர்ல்பூல்) புனித நகரமான பண்டரிபுரம் யாத்திரைக்கு எதிரான தலித் அடக்குமுறையை பிரதிபலித்தது. நாடகத்தில் மகாராட்டிராவின் பாரம்பரிய நாட்டுப்புறக் கலைகளான திண்டி மற்றும் தமாசாவைப் பயன்படுத்தியதற்காக விமர்சன ரீதியாக பாராட்டப்பட்டது. 

இவரது மற்றொரு நாடகமான வாடா பால்வாடா (வழிகள் மற்றும் தப்பித்தல்கள்) நன்கு அறியப்பட்ட ஒரு நாடகமாகும். அமெரிக்க நாடக இயக்குநர் எரின் பி மீ தொகுத்த சமகால இந்திய நாடகங்கள் என்ற தொகுப்பில் இந்நாடகம் சேர்க்கப்பட்டுள்ளது. மேலும்
இந்நாடகம் 'மராத்தி நாடக இலக்கியத்தில் ஒரு மைல்கல்' என்றும் கருதப்படுகிறது. பகத் தனது இலக்கிய விமர்சனங்களுக்காகவும் குறிப்பாக தலித் உணர்வும் மராத்தி மொழி தலித் நாடகங்கள் தொடர்பான விமர்சனங்களுக்காவும் நன்கு அறியப்படுகிறார்.

மேற்கோள்கள்
-----------

1. ↑
2. ↑  Joya John (September 2008). "Plays of DattaBhagat". *Muse India* (21). Archived from the original on 2010-01-04. .
3. ↑  Gabrielle H Cody and Evert Sprinchorn (2007). *The Columbia Encyclopedia of Modern Drama*. **2**. New York: Columbia University Press.
ஒரு 2 சென்டாவொசு அஞ்சல்தலையிட்ட ஒரு கடித உறை. புடைப்புருவ கொலம்பசு அடஒயாள முத்திரையுடன் கூடியது. அத்துடன், 3c அஞ்சல்தலையும் ஒட்டப்பட்டுள்ளது. கியூபாவில் இருந்து நார்வேக்கு அனுப்பப்பட்டுள்ளது. ca. 1904
**அஞ்சல்தலையிட்ட கடித உறை** (Stamped envelope) என்பது, அஞ்சல் சேவைக்கான முன்கட்டணம் செலுத்தப்பட்டதைக் குறிக்கும், அச்சிட்ட அல்லது புடைப்புருவ அடையாள முத்திரைகளுடன் கூடிய கடித உறையாகும். இது ஒரு வகையான அஞ்சல் எழுதுபொருள் ஆகும்.

சேகரிப்பு
---------

முத்திரையிட்ட கடித உறை சேகரிப்போர், என்னென்ன உறைகள் வெளியிடப்பட்டன என்று அறிந்துகொள்வதற்கு விபரப்பட்டியல்களைப் பயன்படுத்துகின்றனர். சியெக்பிரைட் ஆச்சர் என்பவரே, எல்லா நாடுகளிலும் வெளியிடப்பட்ட அஞ்சல்தலையிட்ட கடித உறை உட்பட்ட அஞ்சல் எழுதுபொருட்களை முதன் முதலில் விரிவாக ஆவணப்படுத்த முயன்றவராவார். இதைத் தொடர்ந்து ஏறத்தாழ 40 ஆண்டுகளுக்குப் பின்னர் இக்கின்சு அன்ட் கேச்சு உலக அஞ்சல் எழுதுபொருள் விபரப்பட்டியல் வெளியானது. தற்போது காலங்கடந்த ஒன்றாகிவிட்டபோதும், இது இப்போதும் மேற்கோள் காட்டப்பட்டு வருகிறது. இதில் எல்லா நாட்டுத் தகவல்களும் இருப்பதும், இதற்குப் பின்னர் இது போன்ற விரிவான விபரப்பட்டியல் எதுவும் வெளிவராமையும் இதற்கு முக்கிய காரணங்கள்.

மேற்கோள்கள்
-----------

1. ↑  The Sherborn Collection. British Library, 29 January 2012.
2. ↑  
	1. Mintz, Allen, Ed.; *Catalog of the 19th Century Stamped Envelopes, Wrappers, Cut Squares and Full Corners of the United States*; UPSS, 2001. இணையக் கணினி நூலக மையம் 50290906
3. ↑  Undersander, Dan, Ed.; *Catalog of the 20th and 21st Century Stamped Envelopes and Wrappers of the United States*, Third Edition, UPSS, 2011. ISBN 978-0-9800112-8-9.
**மேய் சாய் மாவட்டம்** (**Mae Sai**) (தாய் மொழி: แม่สาย, தாய்லாந்து நாட்டின் வடக்கில் உள்ள சியாங் ராய் மாகாணத்தின் வடகோடியில், தாய்லாந்து - மியான்மர் பன்னாட்டு எல்லையில் அமைந்த மாவட்டம் ஆகும். இம்மாவட்டத்தின் நிர்வாகத் தலைமையிட நகரம் மோய் சாய் நகரம் ஆகும். பன்னாட்டு ஆசிய நெடுஞ்சாலை 2, மாயி சாய் நகரத்தின் வழியாக மியான்மருக்குச் செல்கிறது. 285 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள்தொகை 2005ல் 86,298 ஆக இருந்தது. 

தங்க முக்கோணத்தில் அமைந்த மோய் சாய் மாவட்டம், சியாங் ராய் மாகாணத் தலைமையிடமான சியாங் ராய் நகரத்திற்கு வடக்கில் 259 கிமீ தொலைவிலும், தேசியத் தலைநகரமான பாங்காக்கிற்கு வடக்கே 850 கிமீ தொலைவிலும் உள்ளது. இம்மாவட்டத்தில் போதைப் பொருட்கள் தயாரிப்பு, விற்பனை அதிக அளவில் நடைபெறுகிறது. 

இம்மாவட்டத்தில் உள்ள தோய் நாங் நோன் மலைத்தொடரில் உள்ள தாம் இலுவாங் நாங் நோன் குகையில் 23 சூன் 2018 அன்று 12 சிறுவர்களும், ஒரு கால்பந்தாட்ட பயிற்சியாளரும் மழை வெள்ளத்தில் சிக்கினர். அவர்களை பன்னாட்டு மீட்பு குழுவினர் 10 சூலை 2018 குகையிலிருந்து மீட்டனர். 

 சூன், 2018 அன்று தோய் நாங் நோன் மலைத்தொடரில் உள்ள தாம் இலுவாங் நாங் நோன் குகையில் சிக்கிய சிறுவர்கள்

நிர்வாகம்
---------

நிர்வாக வசதிக்காக இம்மாவட்டம் எட்டு துணை மாவட்டங்களாகவும், 92 கிராமங்களாகவும் பிரிக்கப்பட்டுள்ளது. இம்மாவட்டத்தில் மோய் சாய் மற்றும் இரண்டு துணை மாவட்ட நகராட்சிகளையும் கொண்டது. 

|  |  |  |  |  |  |
| --- | --- | --- | --- | --- | --- |
| எண் | துணை மாவட்டப் பெயர் | தாய் மொழி: แม่สาย மொழியில் | கிராமங்கள் | மக்கள்தொகை |      |
| 1. | மோய் சாய் | แม่สาย | 14 | 21,697 |  |
| 2. | ஹுவாய் கிராய் | ห้วยไคร้ | 11 | 7,609 |
| 3. | கோ சாங் | เกาะช้าง | 13 | 9,964 |  |
| 4. | போங் பா | โป่งผา | 12 | 8,348 |  |
| 5. | சி முயியாங் சும் | ศรีเมืองชุม | 9 | 5,090 |  |
| 6. | வியாங் பாங் காம் | เวียงพางคำ | 13 | 19,945 |  |
| 8. | பான் தாய் | บ้านด้าย | 8 | 4,117 |  |
| 9. | பொங் நாம் | โป่งงาม | 12 | 9,528 |  |

இதனையும் காண்க
--------------

* தோய் நாங் நோன் மலைத்தொடர்
* தாம் இலுவாங் நாங் நோன் குகை
* சியாங் ராய் மாகாணம்
* சியாங் ராய்

மோய் சாய் மாவட்டத்தின் தோய் நாங் நோன் மலைத்தொடர்

மேற்கோள்கள்
-----------

1. ↑  "240,000 ya ba pills seized in Mae Sai district following car chase". 2017-09-24 அன்று மூலம் பரணிடப்பட்டது. 2018-07-13 அன்று பார்க்கப்பட்டது.
2. ↑  தாய்லாந்து குகை: சிறுவர்கள் சிக்கியது முதல் மீட்டது வரை

வெளி இணைப்புகள்
---------------

விக்கிமீடியா பொதுவகத்தில்,  
 ***Mae Sai***   
என்பதின் ஊடகங்கள் உள்ளன. 

* விக்கிச்செலவில் செலவு வழிகாட்டி: Mae Sai
* விக்கிச்செலவில் செலவு வழிகாட்டி: Chiang Rai Province
* amphoe.com (Thai)
* Website of Mae Sai township (Thai)
மோரியர் ஆட்சிப் பரப்பு
மௌரியப் பேரரசு சங்கத்தமிழ் **மோரியர்** என்று குறிப்பிடுகிறது.

கி.மு. 321-185 ஆண்டு இடைவெளியில் சிந்து, கங்கைச் சமவெளியில் மோரியப் பேரரசு செல்வாக்குப் பெற்றிருந்தது. இது பண்டைய உலகப் பேரரசுகளில் ஒன்று. சாணக்கியர் உதவியுடன் சந்திரகுப்பதன் நந்தரை வென்று மகதநாட்டுப் பரப்பளவை 50லட்சம் சதுர-கிலோமீட்டர் பரப்புள்ளதாக விரிவுபடுத்தினான். கிழக்கில் அசாம் வரையிலும், மேற்கில் ஈரான் வரையிலும் வென்று நாட்டை விரிவாக்கிய மோரியரின் தாக்கம் தமிழ்நாட்டில் முறியடிக்கப்பட்டது.

எங்கு எப்போது முறியடிக்கப்பட்டது எனபதைக் காட்டும் சான்று சங்கப்பாடலில் உள்ளது.

கோசர்களின் செல்வாக்கு தமிழ்நாட்டின் வடமேற்கு மூலையிலிருந்து தெற்கு நோக்கி விரிந்துகொண்டு வந்த காலத்தில் மோகூர் கோசர்களை முறியடித்தது. அப்போது கோசர்களுக்கு உதவியாக மோரியர் படை தமிழ்நாட்டில் நுழைந்தது. எனினும் தோற்றுப் பின்வாங்கி விட்டது.

வில்லாண்மை மிக்க வடுகர் படையை முன்னடத்தி மோரியர் படை தமிழ்நாட்டில் நுழைந்தது.

இப்போதுள்ள மங்களூர் மலைப் பிளவுப் பகுதியில் மோரியரின் தேர்ப்படை வழியை உண்டாக்கிக்கொண்டு தமிழ்நாட்டிற்குள் நூழைந்தது. வடநாடுகளில் பொருள் தேடச்சென்ற தமிழர் இந்தத் தேர்க்கால் தடத்தைப் பயன்படுத்திக்கொண்டனர்.

### இணைத்துப் பார்க்கவேண்டியது

ஆரியர் (சங்ககாலம்)

### சான்று

1. ↑  வெல்கொடி துனைகால் அன்னை, புனைதேர் கோசர், தொன்மூது ஆலத்து அரும்பணைப் பொதியில், இன்னிசை முரசம் கடிப்பு இகுத்து இரங்க, தெம்முனை சிதைத்த ஞான்றை, மோகூர் பணியாமையின், பகை தலைவந்த மாபெருந்தானை வம்ப மோரியர் புனைதேர் நேமி உருளிய குறைத்த இலங்கு வெள் அருவிய … தேக்கு அமல் சோலை – அகநானூறு 251-12 மாமூலனார்.
2. ↑  மயில் ஒழித்த பீலி வான்போழ் வல்வில் சுற்றி, நோன்சிலை அவ்வார் விளிம்பிற்கு அமைந்த நொவ்வு இயல் கணை குரல் இசைக்கும் விரை செலல் கடுங்கணை முரண்மிகு வடுகர் முன்னுற, மோரியர் தென்-திசை மாதிரம் முன்னிய வரவிற்கு, விண்ணுற ஓங்கிய பனியிருங் குன்றத்து, ஒண்கதிர்த் திகிரி உருளிய குறைத்த அறை இறந்து அவரோ சென்றனர் – அகநானூறு 281-8 மாமூலனார்
3. ↑  வென்வேல், விண்பொரு நெடுங்குடைக் கொடித்தேர் மோரியர், திண்கதிர்த் திகிரி திரிதரக் குறைத்த உலக இடைக்கழி அறைவாய் - புறம் 175-6 கள்ளில் ஆத்திரையனார்.
4. ↑  விண்பொரு நெடுங்குடை இயல்தேர் மோரியர் பொன்புனை திகிரி திரிதரக் குறைத்த அறை இறந்து அகன்றனர். (பொருள் தேடச் சென்ற தமிழர்) - அகம் 69-10 உமட்டூர் கிழார் மகனார் பரங்கொற்றனார்.
**அஞ்சல் வாக்குச் சீட்டு** அல்லது **தபால் ஓட்டு**, வாக்குச் சாவடிக்கு நேரில் சென்று வாக்கு செலுத்த இயலாதவர்களுக்கு, அஞ்சல் வாக்குச் சீட்டு மூலம் தேர்தல்களில் வாக்கு செலுத்தும் முறையாகும். முன்னர் இந்தியாவில் தேர்தல் நடத்தும் பணியாளர்கள் மற்றும் தேர்தல் பாதுகாப்பு பணியில் உள்ள காவல்துறையினருக்கும், பணியில் உள்ள இந்திய இராணுவம் மற்றும் துணை இராணுவப்படையினருக்கு மட்டும் படிவம் 6-இல் தங்களது விவரங்களை நிரப்பி தேர்தல் நடத்தும் அலுவருக்கு அனுப்பி, படிவம் 13ஏ மற்றும் அஞ்சல் வாக்குச் சீட்டை பெற்று பின் அதனை நிரப்பி, உரிய சான்றுகளுடன் தேர்தல் நடத்தும் அலுவலருக்கு அனுப்பி வைப்பதன் மூலம் அஞ்சல் வாக்கு செலுத்தும் உரிமை வழங்கப்பட்டு இருந்தது.

80 வயதிற்கு மேற்பட்டோர் & மாற்றுத்திறனாளிகள்
--------------------------------------------

தற்போது வாக்குச் சாவடிக்கு நேரில் செல்ல இயலாத 80 வயது மேற்பட்டவர்களுக்கும், மாற்றுத்திறனாளிகளுக்கும் தங்கள் தேர்தல் சனநாயகக் கடமையை ஆற்றுவதற்கு வருகின்ற தேர்தல்களில் அஞ்சல் வாக்கு செலுத்தும் முறையை நடைமுறைப்படுத்தும் வகையில் இந்திய அரசு 1961-ஆம் ஆண்டில் இயற்றப்பட்ட தேர்தல் நடத்தை விதிகளில் திருத்தம் செய்துள்ளது. அதனடிப்படையில் 80 வயதுக்கு மேற்பட்ட மூத்த குடிமக்களுக்கும், மாற்றுத்திறனாளிகளுக்கும் 13-ஏ படிவத்தில் தேர்தல் அதிகாரி சான்றளிப்பார். அப்படிவத்தை நிரப்பி தேர்தல் நடத்தும் அலுவலருக்கு அஞ்சல் வாக்குச் சீட்டை அனுப்பி வாக்கு செலுத்தலாம்.

மேற்கோள்கள்
-----------

1. ↑  Form 6
2. ↑  "Form 13A" (PDF). 2014-03-27 அன்று மூலம் (PDF) பரணிடப்பட்டது. 2019-10-27 அன்று பார்க்கப்பட்டது.
3. ↑  2019 Lok Sabha elections: How to vote when away from home
4. ↑  "80 வயதுக்கு மேற்பட்ட மூத்த குடிமக்களுக்கு இனி தபால் ஓட்டு - மாற்று திறனாளிகளுக்கும் சலுகை". 2019-10-27 அன்று மூலம் பரணிடப்பட்டது. 2019-10-27 அன்று பார்க்கப்பட்டது.

வெளி இணைப்புகள்
---------------

* A Guide for Service Voters
**காந்தி கண்ணதாசன்** கவிஞர் கண்ணதாசனின் மகனும், கண்ணதாசன் பதிப்பகத்தின் நிறுவனரும் ஆவார்.

கண்ணதாசன் பதிப்பகம்
-------------------

முதன்மைக் கட்டுரை: கண்ணதாசன் பதிப்பகம்
இவர் 1976இல் கண்ணதாசன் பதிப்பகத்தினைத் தொடங்கினார். ஓசோவின் நூல்கள் மீது கொண்ட மதிப்பினால் அவரின் நூல்களை முறையாகத் தமிழில் மொழி மாற்றம் செய்து வெளியிட்டார். 1994இல் கண்ணதாசன் பதிப்பகத்தினை கணினிமயமாக மாற்றினார்.

### நாட்டுடைமை எதிர்ப்பு

பேராசிரியர் வையாபுரிப்பிள்ளை, மு. இராகவையங்கார், பம்மல் சம்பந்தனார், டாக்டர் மு. வரதராசனார், கவியரசு கண்ணதாசன் உள்ளிட்ட 28 தமிழ்ச் சான்றோர்களின் நூல்களை நாட்டுடைமையாக்க தமிழ் வளர்ச்சி துறை அறிவிப்பு வெளியிட்ட பொழுது, கண்ணதாசன் குடும்பத்தினரிடம் ஆலோசிக்காமல் தன்னிச்சையாக தமிழ் வளர்ச்சித் துறை அறிவித்தது குறித்து காந்தி கண்ணதாசன் எதிர்ப்பு தெரிவித்தார். இதற்காக மு. கருணாநிதி காந்தி கண்ணதாசனுக்கு கடிதம் எழுதினார். காந்தி கண்ணதாசனின் எதிர்ப்பின் காரணமாக தமிழக அரசு கண்ணதாசனின் நூல்களை நாட்டுடைமை ஆக்கவில்லை.

இவற்றையும் காண்க
----------------

ஆதாரங்கள்
---------

1. ↑   வெற்றியைக் கொண்டு வந்த மூன்று விஷயங்கள் - காந்தி கண்ணதாசன் நேர்காணல்
2. ↑   புத்தகங்களை நாட்டுடமையாக்க எதிர்ப்பதா? கண்ணதாசன் மகனுக்கு கருணாநிதி கடிதம் - நக்கீரன்

வெளியிணைப்புகள்
---------------